
Kėdainių rajono jauni žmonės (14–29 m.), kurie turi įgiję pagrindinį, vidurinį, pirminį profesinį, aukštesnįjį arba aukštąjį išsilavinimą, nesimoko pagal formaliojo švietimo programas bei nedirba kviečiami dalyvauti projekto „Jaunimo profesinių, socialinių ir verslumo kompetencijų stiprinimas jaunų bedarbių tarpe“ trijų dienų mokymuose. Mokymai skirti socialinių, profesinių ir verslumo įgūdžių tobulinimui, savanorystės, kuri pagelbėtų jauniems žmonėms suvokti savo norus, galimybes ir siekius, skatinimui.
Mokymai vyks rugsėjo 10−12 d. 9.00 val. Kauno teritorinės darbo biržos Kėdainių skyriaus mokymų salėje (J. Basanavičiaus g. 18, Kėdainiai). Lektorius – Egidijus Didžiulis, konsultantas, sertifikuotas jaunimo darbuotojas, turintis daugiau nei 4 metų darbo su nemotyvuotu jaunimu patirtį. 

Mokymų programa: 

· efektyvi komunikacija,

· problemų sprendimas,

· iniciatyvumas,

· komandinis darbas,

· kūrybiškumas,

· asmeninis, socialinis verslumas,

· karjeros galimybės, tikslai, planavimas ir organizavimas,

· savanoriškos veiklos praktikos nauda, poreikis ir galimybės.

Mokymai yra nemokami. 
Į mokymus  galima registruotis iki rugsėjo 9 d. tel. Nr. 8 687 50411.
Mokymų dalyviams bus suteikti pažymėjimai. Taip pat jie turės galimybę atlikti praktiką pasirinktoje įstaigoje. 

Projektą „Jaunimo profesinių, socialinių ir verslumo kompetencijų stiprinimas jaunų bedarbių tarpe“ (Nr. VP1-2.2-ŠMM-10-V-04-008) įgyvendina VšĮ Darnaus vystymo projektai kartu su partneriais – VšĮ Nacionalinės plėtros institutu, Vilniaus kolegija, Nacionaline jaunimo reikalų koordinatorių asociacija ir Panevėžio prekybos, pramonės ir amatų rūmais. Kėdainių rajono savivaldybėje projektą įgyvendinti padeda rajono savivaldybės Jaunimo reikalų taryba, labdaros ir paramos fondas „Viltis Vikonda“ ir Kauno teritorinės darbo biržos Kėdainių skyrius. 

Projekto tikslas – didinti jaunimo užimtumą, praktiškai tobulinant jų socialinius, profesinius ir verslumo įgūdžius, bei skatinti savanorystę. Projektu siekiama per savanorišką veiklą ir reikalingų kompetencijų suteikimą padėti projekto dalyviams suvokti savo asmenines galimybes ir siekius, imtis iniciatyvos ieškoti darbo, persikvalifikuoti, pradėti studijuoti, stažuotis, kurti savo verslą arba kitaip pastūmėti tapti savarankišku, aktyviu visuomenės nariu.

Projektas yra įgyvendinamas pagal 2007–2013 m. Žmogiškųjų išteklių plėtros veiksmų programos 2 prioriteto „Mokymasis visą gyvenimą“ priemonę VP1-2.2-ŠMM-10-V „Neformaliojo švietimo paslaugų plėtra“ 40 savivaldybių, tarp jų ir Kėdainių rajono savivaldybėje. 
Pirmuoju projekto etapu buvo apmokyta ir parengta 40 mentorių, iš 40 Lietuvos savivaldybių. Mentoriai konsultuos jaunuosius bedarbius, koordinuos jų apmokymus bei atliekamą praktiką. Kėdainių rajono jaunimas susidomėjęs projekto veiklomis ir pageidaujantis dalyvauti jose gali kreiptis į projekto mentorę Kristiną Kasparavičę, labdaros ir paramos fondo „Viltis−Vikonda“ direktorę, tel. 8 614 27082, el. p. kristestan@gmail.com.
Antruoju projekto etapu yra siekiama padėti jauniems bedarbiams per reikalingų kompetencijų suteikimą ir savanorišką veiklą, suvokti savo asmenines galimybes ir siekius, įgyti darbinės patirties, imtis iniciatyvos ieškoti darbo, persikvalifikuoti, pradėti mokytis, kurti savo verslą ir pan. Galbūt po praktikos atsiras ir galimybė įsidarbinti. 
Kėdainių rajono savivaldybės administracijos vyr. specialistė (jaunimo reikalų koordinatorė) Audronė Stadalnykienė.
Informacija parengta pagal www. dvp.lt 
